**AJÁNLÓLEVÉL MINTA**

**Ajánlólevelet kibocsátó személy:**

Minta Gábor, Értékesítési Igazgató

XY Kft.

**Ajánlott személy:**

Példa Anett

Tisztelt cégvezető!

Példa Anett 2016. augusztusa óta négy évig volt az XY Kft. munkatársa. Ez idő alatt, közel másfél év elteltével *Értékesítés támogatói munkatárs*ból *Key Account Manager* munkakörbe lépett elő.

Feladatai közé tartozott többek között a már meglévő partnerekkel való kapcsolattartás, valamint új, potenciális partnerek felkeresése. Sikerességét bizonyítja, hogy a vállalatunknál töltött idő alatt az általa kezelt termékek értékesítésének forgalma 65%-ot nőtt.

A fentieken túl azonban nemcsak szakmailag volt kiemelkedő Anett teljesítménye. Mind a belsős munkatársak, mind külsős partnereink visszajelzése egyaránt azt bizonyítja, hogy Anett egy kitartó, segítőkész és sikerorientált személy, akire minden helyzetben lehet számítani. Munkája során találkozott problémásabb ügyfelekkel is, azonban hozzáértése és asszertív kommunikációja révén az ilyen partnerekkel való kapcsolattartása is sikerekkel zárult.

Az Anettel való munkám során szerzett tapasztalataim alapján bátran ajánlom őt, a munkához való alázatossága és az emberekkel való bánásmódja nem fog csalódást okozni.

Budapest, 2018.07.12.

Tisztelettel:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Minta Gábor, Értékesítési Igazgató

 XY Kft.